**Prezentācijas „Plūdi”**

**(materiāls bērniem sākot no 5.klases)**

**slaidu piezīmes**

Prezentācija paredzēta skolēniem sākot no 5.klases, kā arī vecākiem bērniem un jauniešiem. Prezentācijā atspoguļota informācija par plūdiem.

Galvenās tēmas:

* kas ir plūdi;
* plūdi Latvijā;
* iespējamās plūdu apdraudētās teritorijas;
* kā sagatavoties iespējamam plūdu apdraudējumam;
* rīcība plūdu gadījumā;
* kam zvanīt, ja sākušies plūdi;
* kas ir evakuācijas soma;
* ko darīt, ja sākušies plūdi.

**1.slaids. Titullapa**

Šo prezentāciju izveidojis Valsts ugunsdzēsības un glābšanas dienests. Turpmākajos slaidos iepazīstināsim ar pamatlietām, kas jāzina par plūdiem, lai Tu būtu informēts un zinātu, kas ir plūdi un kā rīkoties situācijā, ja tie ir sākušies.

**2. slaids. Kas ir plūdi?**

* Latvijas teritorijā biežākie plūdu cēloņi ir strauja liela sniega daudzuma kušana, kā rezultātā strauja ūdens līmeņa celšanās upēs un ezeros pavasara laikā, vētru izraisīti jūras uzplūdi piekrastē un strauja ūdens līmeņa celšanās stipru nokrišņu dēļ.
* Katru pavasari, sniegam un ledum kūstot, Latvijā notiek pavasara pali, upēs veidojas ledus sastrēgumi, applūst teritorijas, tai skaitā ēkas un infrastruktūras objekti. Laika apstākļu ietekmē - garai, aukstai un sniegainai ziemai, kuru pēkšņi nomainīja ļoti silts laiks - 2013.gadā plūdi Latvijā bija īpaši lieli un postoši.
* Valstī ir noteiktas teritorijas, kur plūdu risks ir augstāks, piemēram, Ogrē, kur izveidots aizsargdambis gar Ogres upi.

**3. slaids. Kas ir plūdi un kas ir pali?**

**4. slaids. Piedzīvotie plūdi Latvijā**

* 2013. gada aprīlī Pļaviņās tika piedzīvoti lielākie plūdi novērojumu vēsturē. 19. aprīļa rītā ūdens bija ieskāvis vairāk nekā 10 privātmājas, vietējo mūzikas skolu un pansionātu. Līdz tās pašas dienas pēcpusdienai bija applūdušas jau vairāk nekā 100 mājas. Toreiz ap pulksten 3.30 naktī Pļaviņās tika konstatēta ārkārtas situācija un applūstošajā teritorijā tika modināti iedzīvotāji, ko īstenoja, pielietojot Pļaviņās esošos trauksmes signālus, kā arī policijas automašīnu sirēnas.
* Kopumā [Valsts ugunsdzēsības un glābšanas dienests](https://www.delfi.lv/temas/valsts-ugunsdzesibas-un-glabsanas-dienests) toreiz izglāba 12 cilvēkus.

**5.slaids. Latvijas vides, ģeoloģijas un meteoroloģijas centra mājas lapa**

* Latvijā ir noteiktas teritorijas, kurās pastāv lielāks plūdu risks. Latvijas ģeoloģijas un meteoroloģijas centrs ir izstrādājis iespējamo plūdu postījumu vietu un riska kartes. Tajās ir attēlotas teritorijas, kas varētu būt pakļautas plūdiem. Bet vajag atcerēties, ka plūdu risks pastāv arī teritorijās, kas nav norādītas kartē.
* Apmeklējot Latvijas vides, ģeoloģijas un meteoroloģijas centra mājas lapu jāizvēlas sadaļu “Vide”. Šajā sadaļā uzspiest uz norādi “Ūdens” un tālāk, izvēloties norādi “Plūdu risku un plūdu draudu kartes”, Tu vari apskatīties šo karti (nākamajā slaidā).

**6.slaids. Latvijas vides, ģeoloģijas un meteoroloģijas centra mājas lapa**

* Ievadot savas mājas adresi, Tu vari uzzināt vai Tava māja atrodas plūdu apdraudētā teritorijā. Kartē ar zilu ir iezīmētas vietas, kur plūdu risks ir augstāks.

**7. slaids. Kā sagatavoties plūdu draudu periodā**

Ar ģimeni noskaidro un pārrunā: pašvaldību un operatīvo dienestu tālruņa numurus, lai ziņotu par plūdu draudiem un nepieciešamības gadījumā saņemtu palīdzību.

Izvērtējiet: apdraudējumus saimniecībai, kā arī pārvietojiet mantas uz augšējiem stāviem vai bēniņiem, nostipriniet pagalmā un mājas tuvumā esošos priekšmetus.

**8. slaids. Kā sagatavoties plūdu draudu periodā?**

**9.slaids. Kā sagatavoties plūdu draudu periodā?**

**10. slaids. Evakuācijas soma**

Ārkārtas gadījumu soma satur lietas, kas cilvēkam vai ģimenei būs nepieciešamas evakuācijas gadījumā. Izmanto šo sarakstu un sagatavojiet ar ģimeni somu savlaicīgi.

**11.slaids. Evakuācijas soma (turpinājums)**

**12. slaids. Ko darīt, ja sākušies plūdi?**

Ja ir apdraudēta cilvēku un dzīvnieku veselība un dzīvība, apdraudēts īpašums un apkārtējā vide, ir apdraudējums Jūsu dzīvībai, nekavējoties zvaniet 112!

**13. slaids. Kas jāsaka, piezvanot uz 112?**

* Svarīgi ievērot sniegtās informācijas secību, jo operatīvajiem dienestiem vissvarīgākā ir adrese – pat ja saruna pārtrūkst un zvanītājs vairs nav sazvanāms, operatīvie dienesti varēs doties uz notikuma vietu, jo adrese būs zināma. Nosauc arī pilsētu vai novadu, jo 112 Zvanu centri izvietoti piecās vietās Latvijā un nezina, no kuras pilsētas tu zvani.
* Zvanot uz tālruņa numuru 112, svarīgi saglabāt mieru. 112 dispečeri uzdos precizējošus jautājumus, lai noskaidrotu visu nepieciešamo informāciju. Dažkārt par vienu notikumu zvana vairāki cilvēki un tad dispečers noskaidros tikai trūkstošo informāciju. Ja kaut kas mainās notikumā, noteikti par to paziņo atkārtoti 112 dispečeram.
* Zvanītāja vārdu, uzvārdu un telefona numuru nepieciešams nosaukt, lai nepieciešamības gadījumā, ja jāprecizē informācija, ar zvanītāju var vēlreiz sazināties.

**14. slaids. Ko darīt, ja sākušies plūdi?**

**15. slaids. Ko darīt, ja sākušies plūdi?**

**16. slaids. Ja neesat evakuējušies, bet palikuši mājās.**

**17. slaids. Noslēgums.**

Paldies par uzmanību! Ja vēlies uzzināt vairāki par drošību, seko mums sociālajos tīklos vai meklē informāciju mūsu mājas lapā – www.vugd.gov.lv.